Eksempel på studenttekst

Problemstilling:

*Vis hvordan den grunnleggende pedagogiske motsetningen mellom disiplin og frihet kommer til syne hos Rousseau og Kants tenkning om oppdragelse.*

**Disiplin og frihet i det pedagogiske paradoks**

Disiplin/tvang og frihet er to sentrale ord i Det Pedagogiske Paradoks. I denne oppgaven skal jeg vise hvordan den grunnleggende pedagogiske motsetningen mellom disiplin og frihet kommer til syne hos Rousseau og Kants tenkning om oppdragelse. Først vil jeg kort gjøre rede for det pedagogiske paradoks som begrep. Videre vil jeg vise hvordan det pedagogiske paradoks kommer til syne gjennom disiplin og frihet hos Rousseau og Kant.

Det pedagogiske paradoks er et sentralt begrep i teorien til Rousseau og Kant. Det pedagogiske paradoks betyr, hvordan kan man oppnå frihet gjennom disiplin eller hvordan oppnå disiplin gjennom frihet. Disse begrepene kommer til syne i det pedagogiske synet hos Rousseau og Kant.

**Rousseau – frihet til tvang**

Rousseaus pedagogiske paradoks er frihet til tvang. For å oppnå tvang, må dette skje gjennom frihet. Oppdragelsen er todelt, først oppdragelsen til mennesket som er fra 0- 12 så oppdragelsen til samfunnsborger 12 – 20 års alderen. Naturen, tingene, og mennesket er tre elementer som første oppdragelsen er bygd opp av. Rousseau tok utgangspunkt i naturen og mente at man skal lære å skjenne sin natur, før barnet gikk ut i samfunnet under allmenn lov. Som Oettingen skriver, mener Rousseau at når barnet er i naturtilstand, er barnet bare til. Barnet lever med selvkjærlighet, som er menneskets opprinnelige natur, og det er denne kjærligheten som skal bringe mennesket i harmoni med seg selv. I naturen skal barnet lære seg bestemte ferdigheter, og utvikle evner.

Den andre oppdrageren tingene er alle ting som kan påvirke barnet utenfra. Her skal barnet lære å tenke og handle fornuftig samt være selvstendig. Da er det viktig at barnet får sanse forskjellige gjenstander, for sansingen, ifølge Rousseau, er byggeklossene for erkjennelse og fornuft. Den tredje oppdrageren er mennesket. I denne delen av oppdragelsen er barnet herre over seg selv til en viss grad. Her kommer den negative oppdragelse inn. For når barnet er født er den under obligatorisk tvang hos foreldrene som da er oppdrageren. Men når barnet skal lære seg å kjenne, er foreldrene bare veiledere, og skal påvirke barnet indirekte, og det kalles den negative oppdragelse. Dette må skje for at den skal kunne tenke og handle selv. Det er i denne perioden barnet sikter mot sin fulle frihet. Når barnet er i den første oppdragelsesfasen, er friheten i naturen. Friheten ligger i at barnet skal få være alene med seg selv og sitt sinn.

Det er derfor Rousseau sier at «Lad først spiren i hans karakter udvikle sig i fuld frihet. Pålæg ham ikke i nogen heneende nogen tvang; Det vil bedre kunne iagttage hans anlæg i fri utfoldelse» (Rousseau 1962, sitert i Oettingen 2009, s.27) I dette sitatet sier Rousseau at man skal la barnet spire i sin karakter som er natur, og at ingen tvang skal pålegges, altså at barnet skal være fri. Dette ser man i første bok av Emile, når Rousseau velger å oppdra Emile på landet, langt vekk unna sivilisasjonen, hvor Emile blir mer isolert, og at oppdrageren kan få full kontroll over Emile. Dette gjør Rousseau nettopp fordi han ikke vil at Emile skal ha noen andre påvirkninger enn han selv, og at da kan Emile spire fullt ut i hans frie utvikling. Denne utviklingen må barn fra 0 -12 år gå gjennom mener Rousseau, fordi når du har din indre utvikling fullt utviklet er da du kan begynne å utvikle deg selv som en samfunnsborger, og det er her tvangen kommer inn. «Efter den legemlige aktivitet, hvor legemet stræber efter at utvikle sig, følger den åndelige aktivitet, hvor ånden søger udvikling.» (Rousseau 1962, sitert i Oettingen 2009, s.30)

I dette sitatet av Rousseau sier han at når legemet har utviklet seg, så følger den åndelige aktivitet etter, og den åndelige aktivitet skjer gjennom tvang i andre oppdragelsesform via undervisning. Nå skal barnet ta bruk for bøkene, og nå er barnet også mottakelig for undervisning. Den negative oppdragelse spiller stor rolle. Oppdrageren skal ikke lære barnet samfunnets normer, men barnet skal heller forstå dem gjennom samtaler eller situasjon. Barndommen tar slutt, og eleven må lære seg å leve med andre mennesker. Ungen må klare å bruke sine kunnskaper til å handle fornuftig i det offentlige rom, noe Rousseau skriver i Emile: «Vi skal ikke søge ham optaget hverken i denne eller hin religion, men vi skal sætte ham i stand til at vælge den, som hans fornuft efter grundige overvejelser fører ham til» (Rousseau 1962, sitert i Oettingen 2009, s.32) Som dette sitatet sier, så skal man få barnet til å tenke selv, i det offentlige rom, og dette er et av målene med oppdragelsen fra 12-20 år. Å tenke selv, og klare å ta fornuftige avgjørelser er noe av grunnkunnskapen barnet trenger i det offentlige rom.

Nå begynner oppdragelsen å nå sitt sluttpunkt, hvor forholdet mellom barn-voksen og elev-lærer er over, og nå begynner livet som en del av et samfunn. Nå er barnet 20 år, barnet har fullstendig frihet, men under almenloven. Barnet er under tvang, til å følge loven på lik linje som alle andre, men er fortsatt fullstendig fritt innenfor samfunnets rammer. Barnet har nå all kunnskap og grunnleggende egenskaper den trenger for å klare å leve i det offentlige. Barnet har akseptert de almenlovene, ytre tvang, som sine egne maksimer, indre tvang, og dette er noe som Kant ønsker å oppnå med sin pedagogiske teori.

**Kant – Tvang til frihet**

Kant`s pedagogiske paradoks er tvang til frihet. Kant sin oppdragelse er delt i to hoveddeler, den fysiske og den praktiske delen. Den fysiske delen handler om omsorg, pleie og kjærlighet til ditt barn fra fødsel av. Den praktiske delen, er der hvor de fire fasene: disiplinering, kultivering, sivilisering og moralisering kommer inn, og hvor tvang til frihet også kommer til syne. For å bli et fullkomment fritt menneske må barnet gå gjennom de fire fasene. Disiplinering er den første fasen barnet må gå gjennom. Denne er den negative delen av oppdragelse, for man skal ikke oppdra barnet, men heller hindre barnet av å sette seg i fare pgr av sine dyriske instinkter og villskap så den ikke tar overhånd over fornuften. Derfor er undervisning et sentralt ord innenfor disiplin, for barnet må settes til undervisning så den lærer seg sosiale vaner, utvikle selvkontroll.

Disiplinering er ikke for å endre barnets personlighet, men heller fungere som hjelp til selvhjelp til å nettopp lære seg de sosiale normene. Man må disiplinere barnet fra tidlig barneår, for hvis man ikke gjør det blir det mye lettere for barnet å velge en komfortabel vei senere. Disiplinering går over til kultivering som er den positive delen av oppdragelsen. Formålet er at barnet lærer seg å bruke sin fornuft, og dermed lærer å forbinde viten og kunnskap. «Barnet skal altså vænnes til å arbejde. Og hvor skal tilbøjeligheten til at arbejde kultiveres om ikke i skolen? Skolen er en tvangsmessig kultur. Det er yderst skadeligt, hvis man vænner barnet til at opfatte alt som leg» (Kant 2000, sitert i Oettingen 2009, s.45) I følge Oettingen sier Kant i flere steder, også i dette sitatet av formålet med kultivering er at barnet lærer å arbeide, og med det mener han barnets virksomhet i undervisningen. Tvangen i kultivering er for å påtvinge barnet kunnskap, fordi barnet vet ikke hvorfor den lærer noe, som barnet skal møte i fremtiden, derfor må barnet bli tvunget for å ta til seg viten og ferdigheter som den senere vil få bruk for. Og nå begynner barnet i den tredje fasen, sivilisering. «Man skal sikre, at mennesket også bliver *klogt*, passer ind i det menneskelig samfun, er afhold og har inflydelse. Herunder hører en vis form for kultur, som man kalder civilisering» (Kant 2000, sitert i Oettingen 2009, s.49) Som sitatet sier skal denne fasen skal sikre at barnet blir klogt, og lærer seg evnene til å passe inn i samfunnet. Barnet skal lære seg forskjellige normer, og regler som gjelder i samfunnet. Målet med sivilisering er å få barnet til å bruke sin kunnskap som den har lært i undervisning, derfor bygger sivilisering seg på undervisning. Når alt dette har skjedd, går barnet over på den siste fasen, altså moralisering.

«Endelig bør man sørge for moraliseringen. Mennesket skal ikke blot være dygtig til alle mulige formål, men det skal hav en karakter, så det kun vælger sig gode formål.» (Kant 2000, sitert i Oettingen 2009) I denne fasen skal barnet lære seg å handle etisk, og i denne fasen formes barnets fulle karakter. Som dette sitatet tatt fra Kant, så vil ikke mennesket være dyktig til alle mlige formål, men viktigst har den en karakter, så den klarer å velge seg god formål. Når mennesket har fått sin karakter, så kan den handle av plikt, både ovenfor seg selv og andre mennesker. I moraliseringen skal barnet lære å innse, forstå, begrunne, bedømme, meddele og kritisere en moralsk handling. Når barnet klarer det, har barnet nok kunnskap til å fortå sin frihet, og da er den fullstendig fri. Kant mener at mennesket alltid er fri, men forstår det fullt når den selv forstår at den er fri, så en a priori tanke, blir til en a priorisk tanke, og da er den fullstendig fri.

Frihet og tvang/disiplin kommer veldig til syne i Rousseau og Kant`s pedagogiske paradoks. Rousseaus pedagogiske paradoks går på frihet til tvang. Han mener at barnet skal være fri i sin natur, også senere under tvang under almenn lov. Han la stor vekt på naturen hos barnet, og at det var nøkkelen til resten av oppdragelsen. For at barnet skulle klare å være i samfunnet under den almen tvang måtte naturen hos barnet være fullkomment. Hos Kant ser man derimot at han legger vekt på disiplin fra tidlig alder, så frihet, når man har gått gjennom de fire stadiene. Disiplinen hos Kant er nøkkelen til frihet, for uten tvang, som gir deg kunnskap gjennom årene, kan du ikke få frihet.